Megger – isolationstester
Hvad er en megger?
En megger er et måleinstrument, der bruges til at måle isolationsmodstanden i en elektrisk installation. Formålet er at kontrollere, om isolationen omkring lederne er intakt, så strømmen ikke løber mellem ledere eller til jord, hvor den ikke skal.
Hvordan fungerer den?
Meggeren sender en bestemt jævnspænding (DC) gennem måleobjektet og måler, hvor stor modstand isolationen giver. Resultatet vises i MΩ (megaohm).
· Høj modstand: God isolation.
· Lav modstand: Kan tyde på fugt, beskadiget isolation eller en anden isolationsfejl.
Hvordan udfører man målingen?
1. Gør installationen spændingsløs: Afbryd forsyningen, og kontrollér, at der ikke er spænding.
2. Forbered installationen: Frakobl eller beskyt følsomt elektronisk udstyr, der kan blive beskadiget af prøvespændingen.
3. Tilslut måleledningerne: Forbind dem mellem de relevante ledere, der skal testes.
4. Vælg prøvespændingen: Til almindelige 230/400 V-kredse bruges typisk 500 V DC.
5. Udfør testen: Tryk på testknappen. Meggeren sender prøvespændingen gennem måleobjektet og måler isolationsmodstanden.
6. Aflæs resultatet: Se værdien i MΩ, og kontrollér, om den overholder kravene.
7. Efter testen: Sørg for, at måleobjektet bliver afladet sikkert, før du rører ved det eller arbejder videre.
Hvilke ledere tester man imellem?
Det afhænger af testmetoden. Man tester typisk mellem:
· Aktive ledere indbyrdes, eksempelvis fase og nul.
· Aktive ledere og PE, eksempelvis fase og beskyttelsesleder.
På den måde kontrollerer man, om isolationen mellem lederne og mod beskyttelseslederen er tilstrækkelig god.



Hvad måler den helt præcist?
Meggeren måler, hvor stor modstand isolationen giver mod den strøm, som prøvespændingen forsøger at sende gennem den. Den måler altså ikke den normale belastningsstrøm, men isoleringens evne til at forhindre uønsket strøm.
Hvad skal målingen vise?
For almindelige kredse op til og med 500 V er minimumskravet typisk 1 MΩ.
Eksempler:
· 100 MΩ: Høj isolationsmodstand.
· 5 MΩ: Over det typiske minimumskrav.
· 0,5 MΩ: Under det typiske minimumskrav og kræver undersøgelse.
Jo højere isolationsmodstanden er, desto mindre strøm vil normalt kunne løbe gennem isolationen ved den pågældende spænding.
Hvad kan påvirke resultatet?
· Fugt: Kan gøre isolationen dårligere og sænke modstanden.
· Beskadigede ledninger: Eksempelvis klemskader eller slid på isoleringen.
· Tilsluttet udstyr: Elektronik og andet udstyr kan påvirke målingen eller blive beskadiget af prøvespændingen.
· Isolationsmaterialets tilstand: Alder, snavs og forurening kan også have betydning.
Hvornår udfører man en isolationstest?
Man udfører isolationstest som en del af verifikationen af en ny eller ændret elektrisk installation, inden den tages i brug. Man kan også udføre testen ved fejlfinding, hvis man har mistanke om en isolationsfejl, eksempelvis hvis en RCD slår fra uden en tydelig årsag.




Hvad gør man, hvis resultatet er for lavt?
Hvis isolationsmodstanden er under minimumskravet, skal man undersøge installationen nærmere.
1. Kontrollér målingen: Sørg for, at måleledningerne sidder korrekt, og at testen er udført med den rigtige prøvespænding.
2. Undersøg installationen: Se efter fugt, beskadigede ledninger, klemte kabler eller fejl i tilsluttet udstyr.
3. Opdel installationen: Hvis fejlen ikke kan findes, kan man opdele installationen i mindre dele og teste hver del separat for at finde det kredsløb, hvor modstanden er for lav.
4. Udbedr fejlen: Reparér eller udskift det beskadigede materiale.
5. Gentag målingen: Kontrollér, at isolationsmodstanden nu opfylder de gældende krav.
En lav måleværdi betyder ikke automatisk, at selve kablet er defekt. Tilsluttet udstyr, fugt eller andre forhold kan også påvirke resultatet. Derfor skal årsagen findes, før installationen vurderes.
Hvorfor udfører man testen?
Isolationstesten bruges til at opdage isolationsfejl, før de kan føre til lækstrøm, fejlstrømme, elektrisk stød eller brand. 
Isolationstest af SELV- og PELV-kredse
Ved isolationstest af SELV- og PELV-kredse bruger man typisk en prøvespænding på 250 V DC.
· Hvorfor 250 V? Fordi SELV og PELV er kredse med ekstra lav spænding, og man derfor anvender en lavere prøvespænding end de typiske 500 V DC til almindelige 230/400 V-kredse.
· Hvordan måler man? Man gør kredsen spændingsløs, kontrollerer spændingsløsheden og måler mellem de relevante ledere efter den korrekte testmetode.
· Hvad er minimumskravet? Typisk mindst 0,5 MΩ for SELV- og PELV-kredse.
· [image: ]Hvad skal man være opmærksom på? Følsomt udstyr skal frakobles eller beskyttes, så det ikke beskadiges af prøvespændingen.

Simulering af Kortslutning mellem 2 faser.
Her har vi simuleret en kortslutning mellem to faseledere ved at beskadige kablets isolering. Det svarer til en situation, hvor fx en tømrer ved et uheld skruer en skrue ind i et kabel, så isoleringen ødelægges, og de to faseledere kommer i kontakt med hinanden.
Billede 1 ses måleinstrumentet, som bruges til at undersøge, om der er elektrisk forbindelse mellem lederne, hvor vi måler med 500V.
Billede 2 ses det beskadigede kabel, hvor isoleringen er fjernet. 
Billede 3 måler vi mellem de to faseledere for at kontrollere, om der er forbindelse mellem dem.

Simulering af Kortslutning mellem fase og nul.
Her har vi simuleret en kortslutning mellem fase og nul leder, ved at fylde en membrandåse op med vand. Det svarer til en situation, hvor fx at man skal ud og fejlfinde på noget udendørs installation, fordi gruppen slår fra. 
Billede 1: Ses måleinstrumentet, som bruges til at undersøge, om der er elektrisk forbindelse mellem lederne, hvor vi måler med 500V
Billede 2: Måler vi over fase og nul, for at kontrollere, om de har forbindelse til hinanden.
Billede 3: Her kan det ses, at vi har fundet en membrandåse udenfor. Dåsen er fyldt med samlinger, og har desværre være utæt i et længere stykke tid. Det resulterer i at der er kommet vand i membrandåsen. 

Simulering af Fejlstrøm mellem fase og jord.
Billede 1 – Måleinstrumentet 
På det første billede ses et isolationsmåleinstrument af meggeren. Meggeren bruges til at undersøge isolationen i en elektrisk installation og kontrollere, om der er en uønsket elektrisk forbindelse mellem lederne. I forsøget anvendes en testspænding på 500 V til at undersøge isolationsmodstanden. 
Billede 2 – Måling mellem fase og jord 
På det andet billede ses målingen på lederne i et kabel. Her undersøges forbindelsen mellem faselederen og jordlederen for at finde tegn på en mulig isolationsfejl.
Billede 3 – Vand i en udendørs membrandåse
På det tredje billede ses en membrandåse med flere elektriske samlinger. I forsøget er der anvendt vand i dåsen for at simulere en fejl, som kan opstå i en udendørs installation, derfor via vandet i dåsen er der forbinelse mellem fase og jord og derfor ville rcd'en slå fejl

